ಮುಮ್ತಾಜ್ ಬೇಗಮ್ (ಜನನ ೧೯೫೬) ಭಾರತದ ಬೆಂಗಳೂರಿನ ಮಾಜಿ ಮೇಯರ್. ಅವರು ಬೆಂಗಳೂರಿನ: ಮೊದಲ ಮುಸ್ಲಿಂ ಮೇಯರ್ ಆಗಿದ್ದರು. ನಾಲ್ಕನೇ ಮಹಿಳಾ ಮೇಯರ್ ಆಗಿದ್ದರು. ೪೩ ನೇ ಮೇಯರ್ ಮತ್ತು ೩೦ ನವೆಂಬರ್ ೨೦೦೫ ರಂದು ಆಯ್ಕೆಯಾದರು. ಇವರು ಮೂರು ಬಾರಿ ಬೆಂಗಳೂರು ಮಹಾನಗರ ಪಾಲಿಕೆ (ಬಿಎಂಪಿ) ಕಾರ್ಪೊರೇಟರ್ ಆಗಿ ಆಯ್ಕೆಯಾಗಿದ್ದರು. ವಸಾಹತುಶಾಹಿ ಆಳ್ವಿಕೆಯಲ್ಲಿ ಬ್ರಿಟಿಷ್ ಕಂಟೋನ್ಮೆಂಟ್‌ನ ಭಾಗವಾಗಿದ್ದ ಶಿವಾಜಿನಗರ ವಾರ್ಡ್ ಅನ್ನು ಅವರು ಪ್ರತಿನಿಧಿಸಿದರು. ಇವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದ ಸದಸ್ಯೆ, ಅವರು ೧೯೮೪ ರಲ್ಲಿ ಜನತಾ ಪಕ್ಷದ ವೇದಿಕೆಯ ಅಭ್ಯರ್ಥಿಯಾಗಿ ಸ್ಪರ್ಧಿಸಿದಾಗ ಬೆಂಗಳೂರು ನಗರ ನಿಗಮದ ಉಪ ಮೇಯರ್ ಆಗಿ ಆಯ್ಕೆಯಾದರು. ಮುಮ್ತಾಜ್ ಬೇಗಮ್ ಅವರು ೧೯೮೪ರಲ್ಲಿ ಮೊದಲ ಬಾರಿಗೆ ಕಾರ್ಪೊರೇಟರ್ ಆಗಿ ಆಯ್ಕೆಯಾದಾಗ ಮತ್ತು ೧೯೮೪ ರಲ್ಲಿ ಉಪ ಮೇಯರ್ ಆಗಿ ಆಯ್ಕೆಯಾದಾಗ ಜನತಾ ಪಕ್ಷದಲ್ಲಿದ್ದರು ನಂತರ ಅವರು ೧೯೮೮ ರಲ್ಲಿ ಕಾಂಗ್ರೆಸ್ ಪಕ್ಷಕ್ಕೆ ವಲಸೆ ಬಂದರು ಮತ್ತು ೧೯೯೦ ರಲ್ಲಿ ಎರಡನೇ ಬಾರಿಗೆ ಕಾರ್ಪೊರೇಟರ್ ಆಗಿ ಆಯ್ಕೆಯಾದರು == ಪಡೆದ ಹುದ್ದೆಗಳು == ೧೯೮೪ : ಉಪ ಮೇಯರ್, ಬೆಂಗಳೂರು ೧೯೯೧–೯೫ : ಪ್ರಧಾನ ಕಾರ್ಯದರ್ಶಿ, ಮಹಿಳಾ ವಿಭಾಗ, ಕರ್ನಾಟಕ ಪ್ರದೇಶ ಕಾಂಗ್ರೆಸ್ ಸಮಿತಿ ೧೯೯೩–೯೭ : ಅಧ್ಯಕ್ಷರು, ಬ್ಲಾಕ್ ಕಾಂಗ್ರೆಸ್ ಸಮಿತಿ, ಶಿವಾಜಿನಗರ, ಬೆಂಗಳೂರು ೧೯೯೫–೯೭ : ಪ್ರಧಾನ ಕಾರ್ಯದರ್ಶಿ, ಬೆಂಗಳೂರು ನಗರ ಜಿಲ್ಲಾ ಕಾಂಗ್ರೆಸ್ ಸಮಿತಿ ೧೯೯೭–೨೦೦೨ : ಪ್ರಧಾನ ಕಾರ್ಯದರ್ಶಿ, ಕರ್ನಾಟಕ ಪ್ರದೇಶ ಕಾಂಗ್ರೆಸ್ ಸಮಿತಿ ೨೦೦೧ : ಅಧ್ಯಕ್ಷರು, ಮೇಲ್ಮನವಿಗಳ ಸ್ಥಾಯಿ ಸಮಿತಿ ೨೦೦೩ : ಸದಸ್ಯರು, ಶಿಕ್ಷಣ ಮತ್ತು ಸಾಮಾಜಿಕ ನ್ಯಾಯದ ಸ್ಥಾಯಿ ಸಮಿತಿ ೨೦೦೨–೨೦೦೫ : ಕಾರ್ಯಕಾರಿ ಸಮಿತಿ ಸದಸ್ಯ, ಕರ್ನಾಟಕ ಪ್ರದೇಶ ಕಾಂಗ್ರೆಸ್ ಸಮಿತಿ ೨೦೦೫–೨೦೦೬: ಮೇಯರ್, ಬೆಂಗಳೂರು ಮಹಾನಗರ ಪಾಲಿಕೆ () == ವಿಶ್ವ ಮೇಯರ್ ನಾಮಿನಿ == ಲಂಡನ್‌ನ ಸಿಟಿ ಮೇಯರ್ಸ್ ಫೌಂಡೇಶನ್‌ನಿಂದ ಎರಡು ವರ್ಷಗಳಿಗೊಮ್ಮೆ ನಡೆಸುವ ೨೦೦೬ ರ ವಿಶ್ವ ಮೇಯರ್ ಪ್ರಶಸ್ತಿಗಳ ಪಟ್ಟಿಯಲ್ಲಿ ಮುಮ್ತಾಜ್ ಬೇಗಮ್ ಇದ್ದರು. == ಉಲ್ಲೇಖಗಳು ==